Blaze7451/Wiki-th-20250601 huggingface dataset:
มายเลิฟ (เพลงเวสต์ไลฟ์)

"มายเลิฟ" (My Love) คือซิงเกิลของเวสท์ไลฟ์จากอัลบั้ม โคสต์ทูโคสต์ ออกจำหน่ายเมื่อวันที่ 30 ตุลาคม พ.ศ. 2543 "มายเลิฟ" เป็นหนึ่งในซิงเกิลอันดับหนึ่งในชาร์ตซิงเกิลแห่งสหราชอาณาจักร และเป็นเพลงยอดเยี่ยมลำดับที่ 35 ในปี พ.ศ. 2543 ของสหราชอาณาจักร

**รายชื่อเพลง**

**แผ่นที่ 1**
# My Love (Radio Edit) - 3:52
# If I Let You Go (USA Mix) - 3:40
# Enhanced Section

**แผ่นที่ 2**
# My Love (Radio Edit) - 3:52
# My Love (Instrumental) - 3:52
# Enhanced Section (Including "My Love" Video)

**มิวสิกวิดีโอ**
มิวสิกวิดีโอเพลง "มายเลิฟ" เริ่มต้นการถ่ายทำ ณ สถานีรถไฟ โดยนิกกี้ หนึ่งในสมาชิกของวงได้กล่าวกับคนอื่นในวงว่ารถไฟเที่ยวสุดท้ายนั้นถูกยกเลิก ไบรอันจึงกล่าวว่าจะกลับบ้านด้วยการเดินเท้า และบุคคลอื่นๆในวงจึงตามไป 

**ชาร์ต**
หมวดหมู่:เพลงของเวสท์ไฟล์
หมวดหมู่:ซิงเกิลในปี พ.ศ. 2543
ไพโรโฟริก

ไฟล์:Plutonium pyrophoricity.jpg|300px|right|thumb|พลูโทเนียมติดไฟที่ดูเหมือนถ่านที่ยังคุอยู่ภายใต้สภาวะที่มีเงื่อนไขบางอย่าง
วัสดุไพโรโฟริก (pyrophoric มากจากภาษากรีก πυροφορος, purophoros, "เกิดติดไฟ") เป็นวัสดุที่เกิดการลุกไหม้เองได้ ที่อุณหภูมิลุกไหม้เองต่ำกว่าอุณหภูมิห้อง เช่น  ไอออน (II) ซัลไฟด์และโลหะหลายชนิดที่ทำปฏิกิริยากับสารอื่น รวมถึงยูเรเนียมด้วยเมื่อนำมาทำให้เป็นผงหรือแผ่นบางๆ วัสดุไพโรโฟริกเหล่านี้มักทำปฏิกิริยากับน้ำ และจะติดไฟได้เองเมื่อสัมผัสกับน้ำหรืออากาศชื้น วัสดุเหล่านั้นสามารถควบคุมความปลอดภัยได้โดยเก็บไว้ในอาร์กอนหรือไนโตรเจน วัสดุไพโรโฟริกส่วนมากสามารถดับได้ด้วยเครื่องดับเพลิงแบบ ดี ซึ่งใช้สำหรับดับโลหะติดไฟ

**แหล่งข้อมูลอื่น**
  US Dept. of Energy Handbook, "Primer on Spontaneous Heating and Pyrophoricity" date=2010-05-27 -  List of pyrophoric materials date=2011-04-20 
หมวดหมู่:สมบัติทางเคมี
เมอร์เซเดส-เบนซ์ในฟอร์มูลาวัน

เมอร์เซเดส-เบนซ์มีบริษัทในเครือคือ เมอร์เซเดส-เบนซ์กรังด์ปรีซ์ ซึ่งปัจจุบันอยู่ในการแข่งขันฟอร์มูลาวัน ชื่อทีมว่า เมอร์เซเดส-เอเอ็มจีเปโตรนาสเอฟวันทีม (Mercedes-AMG Petronas F1 Team) มีที่ตั้งอยู่ที่แบรกลีย์ นอร์แทมป์ตันเชอร์ สหราชอาณาจักร แต่ถือใบอนุญาตสัญชาติเยอรมัน เมอร์เซเดส-เบนซ์เข้าร่วมการแข่งขันชิงแชมป์ยุโรปสมัยก่อนสงคราม ซึ่งชนะสามรายการและเปิดตัวครั้งแรกในการแข่งขันสูตรหนึ่งปี 1954

**สถิติการแข่งขัน**

**หมายเหตุ**

**อ้างอิง**

**แหล่งข้อมูลอื่น**
www.mercedesamgf1.com

หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน
ร็อบบี คีน

โรเบิร์ต เดวิด คีน (Robert David Keane) หรือ ร็อบบี คีน (Robbie Keane, เกิดวันที่ 8 กรกฎาคม ค.ศ. 1980 ที่กรุงดับลิน สาธารณรัฐไอร์แลนด์)​ เป็นนักฟุตบอลชาวไอร์แลนด์ ตำแหน่งกองหน้า ปัจจุบันเป็นผู้ช่วยผู้จัดการทีมให้กับสโมสรฟุตบอลมิดเดิลส์เบรอและทีมชาติสาธารณรัฐไอร์แลนด์
โดย ร็อบบี คีน ถือเป็นหนึ่งในผู้เล่นระดับตำนานของทีมชาติสาธารณรัฐไอร์แลนด์ โดยเขาเคยเป็นกัปตันทีมชาติมาอย่างยาวนานตั้งแต่ปี ค.ศ. 2006 จนกระทั่งประกาศเลิกเล่นทีมชาติในปี ค.ศ. 2016 รวมเป็นระยะเวลาถึง 10 ปีในตำแหน่งกัปตันทีมชาติ และเป็นผู้ที่ลงสนามให้ทีมชาติมากที่สุดเป็นอันดับหนึ่งที่ 146 นัด รวมทั้งยังถือครองสถิติยิงประตูให้ทีมชาติมากที่สุดที่ 68 ประตู นอกจากนี้เขายังได้รับการบันทึกว่าเป็นนักฟุตบอลชาวไอริช​ที่ยิงประตูในพรีเมียร์ลีก​ได้มากที่สุดเป็นอันดับ 1
เริ่มต้นอาชีพกับวุลเวอร์แฮมป์ตันวอนเดอเรอส์ในดิวิชั่น 1 ก่อนย้ายมาคอเวนทรีซิตีในวัย 18 ปี ด้วยค่าตัว 6 ล้านปอนด์ ซึ่งเป็นฤดูกาลแรกในพรีเมียร์ลีกของร็อบบี คีน ก่อนยิงไปทั้งสิ้น 12 ประตู หลังจากนั้นย้ายไปอินเตอร์มิลานแต่ไม่ค่อยได้ลงนัก จึงย้ายไปอยู่กับลีดส์ยูไนเต็ดในพรีเมียร์ลีก ซึ่งทำผลงานได้ดีในปีแรก ก่อนตกเป็นตัวสำรองของอลัน สมิธ และ มาร์ก วิดูกา เมื่อตกเป็นตัวสำรอง ร็อบบี คีน ตัดสินใจย้ายมาเล่นให้กับทอตนัมฮอตสเปอร์ ซึ่งคีนเล่นได้อย่างดี ก่อนย้ายไปลิเวอร์พูล ด้วยค่าตัว 20 ล้านปอนด์ แต่ไม่สามารถเข้ากับระบบทีมใหม่ได้ จึงย้ายกลับมาสเปอร์ 
หลังจบฟุตบอลชิงแชมป์แห่งชาติยุโรป 2016 ที่ฝรั่งเศส ร็อบบี คีน ประกาศเลิกเล่นให้กับทีมชาติ หลังจากเล่นมานานเป็นระยะเวลากว่า 18 ปี โดยเล่นเป็นนัดสุดท้ายเมื่อวันที่ 31 สิงหาคม ค.ศ. 2016 ในนัดที่ไอร์แลนด์เล่นอุ่นเครื่องกับโอมาน

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวไอริช‎
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นแอลเอ แกลักซี
หมวดหมู่:บุคคลจากดับลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:นักฟุตบอลทีมชาติสาธารณรัฐไอร์แลนด์
ราชวงศ์โจวเหนือ

ราชวงศ์โจวเหนือ (北周,Northern Zhou Dynasty) เป็นหนึ่งในราชวงศ์ที่ปกครองจีนในยุคที่เรียกว่า ราชวงศ์เหนือใต้  โดย
ขึ้นปกครองจีนตั้งแต่ ค.ศ. 557-581 สืบทอดจาก ราชวงศ์ฉีเหนือ มีจักรพรรดิปกครองทั้งสิ้น 5 พระองค์ก่อนที่จะถูก สุยเหวินตี้ เข้ายึดอำนาจในปี
ค.ศ. 581 
โจวเหนือ
ระนาบ

สองระนาบตัดกันในปริภูมิสามมิติ
ในทางคณิตศาสตร์ ระนาบ (plane) คือแผ่นราบใด ๆ ในพื้นผิวสองมิติ ระนาบคืออุปมัยสองมิติของจุด (ศูนย์มิติ), เส้นตรง (หนึ่งมิติ) และปริภูมิ (สามมิติ) ระนาบสามารถเกิดขึ้นจากปริภูมิย่อยของปริภูมิที่มีมิติมากกว่า อย่างกำแพงในห้อง หรืออาจอยู่อย่างอิสระด้วยตัวเอง ตามในนิยามของเรขาคณิตแบบยุคลิด
ในอีกความหมายหนึ่งก็คือ ระนาบเป็นพื้นผิวสองมิติมีความกว้างและความยาว เกิดจากแนวเส้นที่ต่อเนื่องกัน ปิดล้อมพื้นที่ใดพื้นที่หนึ่งทำ ให้เกิดรูปร่าง หรือกลุ่มของจุดและเส้นซึ่งเรามองผ่านไปแล้วเกิดลักษณะของระนาบ 
ในทางคณิตศาสตร์โดยเฉพาะเรื่องเรขาคณิต, ตรีโกณมิติ, ทฤษฎีกราฟ และกราฟของฟังก์ชันการกระทำจำนวนมากกระทำอยู่ในระนาบ

**อ้างอิง**

**แหล่งข้อมูลอื่น**
 urlname=Plane-  Polygons & the Plane Equation
หมวดหมู่:พื้นผิว
หมวดหมู่:เรขาคณิตแบบยุคลิด
หมวดหมู่:มโนทัศน์ทางคณิตศาสตร์
สีดา (เพลง)

"สีดา" เป็น ซิงเกิลหนึ่งจากอัลบั้ม อย่างลึกซึ้งแด่คุณคนพิเศษ ของ ดนุพล แก้วกาญจน์ ออกวางแผงเมื่อปี พ.ศ. 2532 โดย อารี อุไร นามปากกาของ สุรพล โทณะวณิก เป็นผู้แต่งคำร้อง ซึ่งสร้างจากเรื่องชีวิตจริงของ "ประโนตย์ วิเศษแพทย์" สาวประเภทสอง โดยกล่าวถึงโศกนาฏกรรมความรักอย่างลึกซึ้งระหว่างชาย 2 คน แต่สุดท้ายต้องจบลงด้วยอัตวินิตบาตกรรม เป็นเหตุการณ์ที่สร้างความซาบซึ้งจนเป็นข่าวคราวบนหน้าหนังสือพิมพ์ เมื่อปี พ.ศ. 2510 ชื่อสีดาในบทเพลง คือตัวละครในวรรณคดีไทยเรื่องรามเกียรติ์ ซึ่งประโนตย์เคยแสดงในช่วงเรียนวิชานาฏศิลป์ แม้ไม่อาจทำให้ท่วงท่าการร่ายรำของเธองดงามมากนัก แต่สิ่งที่ทำให้เธอโดดเด่นที่สุดคือเรื่องความสวยที่สามารถถ่ายทอดความงดงามของนางสีดาอย่างยากจะหาผู้ใดในขณะนั้นเทียบได้  
อารี อุไร ได้มีโอกาสชมการแสดงและความสวยของประโนตย์ ที่ยังคงประทับในความทรงจำ จึงนำเรื่องราวชีวิตดังกล่าวมาเขียนเป็นบทเพลง โดยได้มีการดัดแปลงบางส่วนของเรื่องออกไป ทำให้มีบางเสี้ยวของเหตุการณ์ต่างไปจากความเป็นจริง 
เพลง สีดา ทำนองมาจากเค้าโครงของเพลง  Marilyn et John ของ Vanessa Paradis
โดยมี อภิไชย เย็นพูนสุข เป็นผู้เรียบเรียงเสียงประสาน และ เทวัญ ทรัพย์แสนยากร เป็นนักดนตรีรับเชิญ  ถือเป็นเพลงหนึ่งของ แจ้ ที่มีแนวเนื้อหาต่างไปจากเพลงอื่นในอัลบั้มเดียวกัน 

**อ้างอิง**
หมวดหมู่:ซิงเกิลในปี พ.ศ. 2532
เอนรีโก กีเอซา

เอนรีโก กีเอซา (Enrico Chiesa) เกิดเมื่อ 29 ธันวาคม พ.ศ. 2513 เป็นนักฟุตบอลชาวอิตาลี 
เล่นในตำแหน่งกองหน้า เริ่มต้นค้าแข้งกับทีมยักษ์ใหญ่อย่างซามพ์โดเรีย โดยมีโอกาสประเดิมสนามเซเรียอานัดแรกกับซามพ์โดเรียในเกม โรม่า-ซามพ์โดเรีย 1-0 ในวันที่ 16 เมษายน ค.ศ. 1989 ก่อนจะถูกยืมตัวไปเล่นกับเตราโม่ ทีมในระดับ เซเรียซี 2
ตามด้วย คิเอติ ก่อนย้ายกลับมาลาซามพ์ อีกครั้ง ซึ่งในครั้งนี้เคียซ่าได้โอกาสลงสนามมากพอสมควรแต่ยังแจ้งเกิดไม่สำเร็จ และถูกปล่อยตัวไปอยู่กับโมเดน่า ทีมในเซเรียบี โดยทำประตูไปทั้งสิ้น 15 ประตู จากนั้นก็ย้ายไปอยู่กับเครโมเนเซ่ทีมในเซเรียอา ซึ่งเคียซ่าก็ผลิตสกอร์ได้ถึง 14 ประตู ก่อนย้ายกลับมาซามพ์โดเรีย คำรบสาม และที่นี่เคียซ่าก็จัดการยิงไป 22 ประตู จนมีชื่อติดทีมชาติ และได้โอกาสไปเล่นยูโร 1996 กับทีมชาตออิตาลี ซึ่งเคียซ่าเอง ก็ยิงได้ 1 ประตู ในนัดที่แพ้ สาธารณรัฐเช็ก ไป 1-2 ประตู  ก่อนเริ่มฤดูกาล 1996-97 เคียซ่าก็ย้ายต้นสังกัดอีกครั้ง เป็นปาร์ม่า โดยการจับคู่กับ เฮอร์นัน เครสโป ทั้งคู่สามารถผลิตสกอร์ได้อย่างมากมาย และสามารถนำทีมคว้าแชมป์ยูฟ่าคัพ,โคปาอิตาเลีย มาครองได้สำเร็จโดยเคียซ่าลงสนามให้ปาร์ม่าในลีกไปทั้งสิ้น 92 นัด ยิงไป 33 ประตู ในระยะเวลา 3 ปี ก่อนย้ายไปอยู่กับฟิออเรนติน่า ในฤดูกาล 1999-00 ในปีแรกเคียซ่าไม่มีโอกาสลงสนามมากนัก ก่อนที่การย้ายไปสู่โรม่า ของกาเบรียล บาติสตูต้า 
ในปีถัดจะส่งผลให้เคียซ่าก้าวขึ้นมาเป็นตัวหลัก โดยยิงให้ฟิออเรนติน่าไปถึง 22 ประตู ในฤดูกาล 2000-01 นอกจากนี้ยังพาฟิออฯ คว้าแชมป์โคปาอิตาเลียมาครองอีก 1 รายการ  ในขณะที่ฟอร์มแรงอย่างต่อเนื่องจนมีชื่อกลับมาติดทีมชาติอีกครั้ง  แต่แล้วอาการบาดเจ็บก็เล่นงานเข้าจนได้ หลังจากลงสนามในฤดูกาล 2001-02 ไป 5 นัด กับการยิง 5 ประตู  เคียซ่าถึงกลับขาหักพักยาวทั้งฤดูกาลในเกมที่ฟิออเรนติน่าเปิดบ้านถล่มเวเนเซียไป 3-1 ซึ่งนั่นก็เป็นนัดสุดท้ายของเคียซ่าในชุดม่วงมหากาฬปิดฉากโอกาสไปเล่นฟุตบอลโลก 2002 กับอิตาลีโดยสิ้นเชิง นอกจากนี้สโมสรยังมีหนี้สินมากมาย  จนไม่สามารถจ่ายค่าเหนื่อยนักเตะได้ แต่เคียซ่าเองก็ปฏิเสธที่จะรับเงินค่าเหนื่อยใด ๆ ก่อนที่สิ้นฤดูกาลฟิออเรนติน่าจะถูกตัดสินล้มละลายและถูกปรับให้ลงไปเล่นในเซเรียซี2 และเปลี่ยนชื่อเป็นฟลอเรนเทีย ซึ่งทำให้นักเตะในสังกัดฟรีเอเยนต์ทันที   เคียซ่าตัดสินใจย้ายมายังกรุงโรมกับลาซิโอ  แต่อาการบาดเจ็บก็ยังไม่หายดี โดยมีโอกาสลงสนามให้ลาซิโอแค่ 11 นัด ยิงไป 2 ประตู ก่อนย้ายไปเริ่มต้นใหม่กับทีมเล็กๆอย่างเซียน่าซึ่งขึ้นมาเล่นในเซเรียอาเป็นครั้งแรกในประวัติศาสตร์สโมสรอีกด้วย ซึ่งเคียซ่าก็ได้เบอร์ 10 ของเซียน่ามาครองและยังเป็นกัปตันทีมอีกต่างหาก ตลอด 5 ปีที่ค้าแข้งกับเซียน่า  เคียซ่ามีโอกาสลงสนามไป 129 นัด ยิงไป 32 ประตู และสามารถช่วยให้เซียน่ารอดตกชั้นทั้ง 5 ปี ก่อนที่ร่างกายจะไม่เอื้ออำนวย เคียซ่าตัดสินใจ มาค้าแข้งกับทีมเล็ก ๆ อย่าง ฟิกไลเน่ ในเซเรียซี2  ตั้งแต่ปี 2008 ซึ่งปัจจุบันก็ยังเล่นอยู่ แม้อายุจะใกล้ 40 แล้วก็ตาม  เคียซ่าลงสนามในเซเรียอา ไปทั้งสิ้น 387 นัด ยิงไป 129 ประตู

**ทีมชาติ**

ลงสนามนัดแรกในทีมชาติ วันที่ 29 พฤษภาคม ค.ศ. 1996  อิตาลี เสมอ เบลเยียม 2-2 กับทีมชาติเคียซ่ามีโอกาสลงสนามให้
อิตาลีตั้งแต่ปี 1996-2001 
โดยยิงไปทั้งสิ้น 7 ประตู จาก 22 นัด นอกจากนี้ยังมีโอกาสติดทีมไปเล่นในศึก
ยูโร 96 (ซึ่งเคียซ่าสามารถยิงได้ 1 ประตู นัดแพ้สาธารณรัฐเช็ก 1-2 ประตู) และ ฟุตบอลโลก 98

**ผลงาน**
หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:บุคคลจากเจโนวา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1998
การแปรผันของจำนวนชุดดีเอ็นเอ

ไฟล์:Gene-duplication.png|thumb|upright|This gene duplication has created a copy-number variation. The chromosome now has two copies of this section of DNA, rather than one.
การแปรผันของจำนวนชุดดีเอ็นเอ (Copy number variation - CNV) เป็นส่วนหนึ่งของดีเอ็นเอที่มีความแตกต่างของจำนวนชุด (copy number) ในจีโนมสองอันหรือมากกว่า ส่วนที่ซ้ำกันนี้อาจมีขนาดได้ตั้งแต่หนึ่งร้อยคู่เบสจนถึงหลายล้านคู่เบส
CNV อาจได้รับการถ่ายทอดมาจากรุ่นสู่รุ่นหรือเกิดขึ้นใหม่ (de novo) ก็ได้
หมวดหมู่:พันธุศาสตร์
หมวดหมู่:อณูชีววิทยา
รีเวิร์สแทรนสคริปเทส

รีเวิร์สแทรนสคริปเทส (reverse transcriptase, RT) เป็นเอนไซม์ที่สร้างดีเอ็นเอคู่สม (complementary DNA, cDNA) โดยใช้อาร์เอ็นเอเป็นแม่แบบ กระบวนการนี้เรียกว่าการถอดรหัสย้อนกลับ (reverse transcription) เอนไซม์นี้ถูกใช้ในกระบวนการการทำซ้ำสารพันธุกรรมทั้งหมดของไวรัสบางชนิด เช่น เอชไอวี และไวรัสตับอักเสบบี เป็นต้น ถูกใช้ในการเพิ่มจำนวนของสารพันธุกรรมที่เคลื่อนย้ายตำแหน่งได้ที่เรียกว่าเรโทรทรานสโพซอน (retrotransposon) และถูกใช้ในการต่อขยายเทโลเมียร์ ณ ส่วนปลายของโครโมโซมแบบเส้นของเซลล์ยูคาริโอต กระบวนการเหล่านี้ไม่ได้ขัดต่อหลักเกณฑ์กลางของชีววิทยาโมเลกุล เพราะหลักเกณฑ์ดังกล่าวระบุไว้อย่างชัดเจนว่าอาร์เอ็นเอและดีเอ็นเอสามารถส่งข้อมูลกลับไปกลับมาได้ ไม่ได้เป็นการส่งข้อมูลทางเดียวเหมือนเมื่อพิจารณาการส่งข้อมูลจากดีเอ็นเอไปเป็นโปรตีน
reverse transcriptase ถูกค้นพบโดย Howard Temin แห่งมหาวิทยาลัย Wisconsin-Madison และโดย David Baltimore แห่ง สถาบันเทคโนโลยีแมสซาชูเซตส์ ในปี ค.ศ. 1970 โดยไม่เกี่ยวข้องกัน ทั้งสองได้รับรางวัลโนเบลสาขาสรีรวิทยาหรือการแพทย์ในปี ค.ศ. 1975 ร่วมกับ Renato Dulbecco สำหรับการค้นพบ
เอนไซม์ reverse transcriptase ที่ได้รับการศึกษามาพอสมควรแล้วได้แก่- HIV-1 reverse transcriptase จาก human immunodeficiency virus type 1- M-MLV reverse transcriptase จาก moloney murine leukemia virus- AMV reverse transcriptase จาก avian myeloblastosis virus- Telomerase reverse transcriptase ที่ช่วยคงความยาวของ telomere ในโครโมโซมของเซลล์ยูคารีโอต

**การประยุกต์ใช้**

**ยาต้านไวรัส**
จากการที่ไวรัสเอชไอวีใช้เอนไซม์รีเวิร์สแทรนสคริปเทสในการทำซ้ำสารพันธุกรรมและสร้างไวรัสตัวใหม่ (เป็นส่วนหนึ่งของวงจรการเพิ่มจำนวนของเรโทรไวรัส) มียาโดยเฉพาะที่ได้รับการออกแบบมาเพื่อยับยั้งกระบวนการนี้ทำให้สามารถยับยั้งการเพิ่มจำนวนของไวรัสได้ โดยรวมๆ ยาในกลุ่มนี้เรียกว่า reverse transcriptase inhibitor รวมถึงชนิดที่เป็น nucleoside และ nucleoside analogue อย่าง zidovudine, lamivudine และ tenofovir รวมถึง non-nucleoside inhibitor อย่าง nevirapine ด้วย

**อ้างอิง**
หมวดหมู่:พันธุศาสตร์
หมวดหมู่:อณูชีววิทยา
หมวดหมู่:เอนไซม์
การถอดรหัส (พันธุศาสตร์)

การถอดรหัส หรือ การสร้างอาร์เอ็นเอ (Transcription หรือ RNA synthesis) คือ กระบวนการการสร้างอาร์เอ็นเอจากดีเอ็นเอ ซึ่งทั้งอาร์เอ็นเอและดีเอ็นเอต่างเป็นกรดนิวคลิอิกซึ่งใช้ลำดับคู่เบสของนิวคลีโอไทด์เป็นส่วนเติมเต็มซึ่งกันและกันซึ่งสามารถเปลี่ยนกลับไปกลับมาได้หากมีเอนไซม์ที่เหมาะสม ในช่วงการถอดรหัสนั้น ลำดับดีเอ็นเอจะถูกอ่านโดยเอนไซม์ RNA polymerase ซึ่งจะสร้างคู่เติมเต็มซึ่งเป็นสายอาร์เอ็นเอที่ขนานสวนกัน เทียบกันกับการสร้างดีเอ็นเอแล้ว การถอดรหัสจะทำให้ได้ผลเป็นอาร์เอ็นเอคู่เติมเต็มที่มีเบสยูราซิล (Uracil, U) แทนที่ตำแหน่งของเบสไทมีน (Thymine, T) ที่เคยมีในสายดีเอ็นเอคู่นั้น ๆ

**การถอดรหัสของเซลล์**

**โปรคาริโอต**
RNA polymerase เข้าจับที่โปรโมเตอร์ของสายดีเอ็นเอ 3’-5’ หรือสายแอนติโคดดิง (Anticoding strand) โดยมีตัวช่วยจดจำที่เรียกว่าทรานสคริบชันแฟกเตอร์ ซึ่งในโปรคาริโอตจะเรียกซิกมา แฟกเตอร์ (Sigma factor) โปรโมเตอร์นี้เป็นบริเวณที่มีเบสจำเพาะ ในโปรคาริโอตเรียกว่า พริบนาวบอก (Pribnow box) ซิกมา แฟกเตอร์จะจับกับ RNA polymerase และนำ RNA polymerase เข้ามายังบริเวณโปรโมเตอร์ของยีน สายดีเอ็นเอที่เป็นเกลียวคู่แยกออกจากกัน ซิกมา แฟกเตอร์หลุดออกจาก RNA polymerase RNA polymerase สร้างสาย RNA โดยใช้ไรโบนิวคลีโอไทด์และไอออนแมกนีเซียมเป็นโคแฟกเตอร์ RNA polymerase เคลื่อนที่จนถึงจุดสุดท้ายของยีน ในโปรคาริโอตจะมีโรแฟกเตอร์ (Rho factor) เข้ามาช่วยทำให้ RNA polymerase หยุดทำงาน ไม่สร้าง RNA อีก
หมวดหมู่:การแสดงออกของยีน
หมวดหมู่:อณูชีววิทยา
ย่าหยา

คำสำคัญ "ย่าหยา" สามารถหมายถึง- ย่าหยา (ชาติพันธุ์) - หญิงลูกครึ่งจีนกับมลายูที่เกิดในมลายูและอินโดนีเซีย- ย่าหยา (พืช) - พืชชนิดหนึ่งในวงศ์ Acanthaceae
รัฐลากวยรา

ลากวยรา (La Guaira) มีชื่อเดิมว่า บาร์กัส (Vargas) เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมือง ลากวยรา ชื่อเดิมของรัฐตั้งตามประธานาธิบดีที่ไม่ใช่ทหารคนแรกของเวเนซุเอลาที่ชื่อ โฮเซ มาริอา บาร์กัส (José María Vargas) รัฐลากวยรามีพื้นที่เป็นชายหาดทางตอนเหนือของเวเนซุเอลา ติดกับรัฐอารากวาทางตะวันตก ติดกับรัฐมีรันดาทางตะวันออก ติดกับทะเลแคริบเบียนทางตอนเหนือ และติดกับแคพิทอลดิสตริกต์ทางตอนใต้ เป็นเมืองท่าทางทะเลและมีสนามบินที่ใหญ่ที่สุด
ใน ค.ศ. 1999 รัฐบาร์กัส (ชื่อในขณะนั้น) ประสบภัยกับปัญหาน้ำท่วมและดินถล่มที่เรียกว่า "โศกนาฏกรรมบาร์กัส" (Tragedia de Vargas) ทำให้มีประชากรเสียชีวิตจำนวนมากและที่ดินที่เสียหายไป มีประชากรนับพันเสียชีวิต และมีส่วนหนึ่งย้ายไปอยู่รัฐอื่น

**อ้างอิง**
ลากวยรา
หมวดหมู่:รัฐและดินแดนที่ก่อตั้งในปี พ.ศ. 2541
หมวดหมู่:รัฐลากวยรา
หน่อย เชิญยิ้ม

หน่อย เชิญยิ้ม หรือชื่อจริงว่า จุมพจน์ ศรีจามร เป็น นักแสดงตลกชาวไทย (เกิด 12 พฤษภาคม พ.ศ. 2511)

**ประวัติ**
หน่อย จบการศึกษาชั้นประถมศึกษาปีที่ 6 โดยมีอาชีพก่อนเข้างานแสดงคือ เป็นช่างทาสี , เฝ้าศพแบกศพ ,ขายเนื้อยีราฟ​ ก่อนจะเข้าสู่วงการแสดงโดยเป็นตลกเมื่อปี 2531 โดยการชักชวนมาโดย จิ้ม ชวนชื่นและอู๊ด เป็นต่อ​สังกัดคณะเชิญยิ้มโดยในปัจจุบันก็ยังเล่นตลกบางตอนในรายการก่อนบ่ายคลายเครียด โดยมักจะได้รับบทเป็นตัวโกง , หมอผี โดยมีเอกลักษณ์ในการท่องคาถาว่า อะนันตะปัดชะเย อะปัดติเถเถนา อะปัดติยา อะปัดติเถเถคือ อะปัดติโถ อะปัดติกึด กึด กึด และในรายการก่อนบ่ายคลายเครียดมักจะเล่นคู่กับ โก๊ะตี๋ อารามบอย ด้านชีวิตส่วนตัว หน่อย เปิดเผยว่าตนมีเมียด้วยกันถึง 4 คนและมีลูกถึง 6 คนด้วยกัน- การศึกษา จบชั้นประถมศึกษา จากโรงเรียนจินดามณี แขวงบางค้อ เขตบางขุนเทียน พ.ศ. 2523

**ผลงาน**

**ละครโทรทัศน์**

**ซิทคอม**

**ภาพยนตร์ === 

**อ้างอิง**
  จุมพจน์ ศรีจามร (หน่อย เชิญยิ้ม) : ฐานข้อมูลภาพยนตร์และละครไทย date=2024-09-18 -  หน่อย เชิญยิ้ม : th-th.facebook.com-  เมียตลก “เชิญยิ้ม” แจ้งจับผัวคว้าแก้วตบหน้า : manager.co.thfix-attempted=yes 

**แหล่งข้อมูลอื่น**

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนจินดามณี
หมวดหมู่:นักแสดงชายชาวไทย
หมวดหมู่:นักแสดงตลกไทย
ความไม่ต่อเนื่องของชั้นหิน

ความไม่ต่อเนื่องของชั้นหิน (Unconformity) เปลือกโลกไม่หยุดนิ่งอยู่กับที่ เนื่องจากมีการตกตะกอนและการกัดกร่อนเกิดขึ้นตลอดเวลา ในทะเลลึกมีการตกสะสมของตะกอนเกิดขึ้นอย่างสม่ำเสมอเป็นเวลานาน ส่วนบริเวณบกการสะสมตัวของตะกอนอาจถูกแทรกด้วยการกัดกร่อน ทำให้เกิดการขาดหายไปของสิ่งที่บันทึกการลำดับชั้นหิน ความไม่ต่อเนื่องของชั้นหิน (Unconformity) แสดงถึงสภาวะแวดล้อมที่ส่งผลให้การสะสมตัวของตะกอนในช่วงระยะเวลาหนึ่งหยุดลง เรียกช่วงระยะเวลาที่ชั้นหินขาดหายไปว่า เวลาความไม่ต่อเนื่อง (hiatus)
การขาดช่วงการบันทึกของชั้นหินมีหลายสาเหตุได้แก่ การยกตัวของแผ่นดิน (uplift) การขึ้นลงของระดับน้ำทะเล การเปลี่ยนแปลงสภาพภูมิอากาศที่มีผลต่อพฤติกรรมของแม่น้ำหรือตัวกลางการสะสมประเภทอื่น การเกิดแผ่นดินถล่ม (landslide) อาจทำให้เกิดการเลื่อนตัวของชั้นตะกอนขนาดใหญ่ได้ การเปลี่ยนแปลงลักษณะการเคลื่อนตัวของเปลือกโลก การกัดกร่อน และการตกตะกอนสะสมตัวมีด้วยกันหลายรูปแบบ ด้วยเหตุนี้ความไม่ต่อเนื่องของชั้นหินจึงเกิดได้จากหลายสาเหตุ

**ชนิดของความไม่ต่อเนื่องของชั้นหิน**
# ความไม่ต่อเนื่องแบบเชิงมุม (Angular Unconformity) แสดงด้วยความไม่ต่อเนื่องระหว่างชั้นหินที่แก่กว่าซึ่งมักวางตัวแบบเอียงเททำมุมกับชั้นหินที่อ่อนกว่า
ซึ่งแนวความไม่ต่อเนื่องนี้มักเป็นแนวการกัดกร่อน
# ความไม่ต่อเนื่องแบบไม่ลงรอยกัน (Disconformity) แสดงด้วยแนวความไม่ต่อเนื่องหรือแนวการก้ดกร่อน ซึ่งแยกชั้นหินที่ขนานออกจากกัน และแนวการกัดกร่อนจะมีลักษณะสูงหรือต่ำหรือเว้าแหว่งชัดเจนมาก
# ความไม่ต่อเนื่องแบบขนาน (Paraconformity) แนวความไม่ต่อเนื่องใช้แนวรอยต่อระหว่างชั้นหิน เป็นตัวแบ่งแยกชั้นหินที่แก่กว่าออกจากชั้นหินที่อ่อนกว่า
# ความไม่ต่อเนื่องแบบต่างชนิด (nonconformity) เป็นแนวความไม่ต่อเนื่องหรือแนวการกัดกร่อนแยกชั้นหินตะกอนที่อ่อนกว่าจากหินอัคนีหรือหินแปรที่แก่กว่าการศึกษา
ความไม่ต่อเนื่องของชั้นหินทำให้ทราบถึงความสัมพันธ์ระหว่างการผันแปรของเปลือกโลก การก้ดกร่อนและการตกตะกอน การกัดกร่อนจะเกิดขึ้นได้มากโดยเฉพาะบริเวณที่มีการยกตัวอย่างรุนแรงและรวดเร็ว ตะกอนที่ถูกกัดกร่อนจะถูกพาไปสะสมตัวอีกที่หนึ่ง จึงเกิดการหมุนเวียนทดแทนกันได้ โดยในแต่ละชุดหินอาจประกอบด้วยการขาดช่วงหลาย ๆ ช่วงก็ได้

**อ้างอิง**
 ปัญญา จารุศิริและคณะ, ธรณีวิทยากายภาพ, สำนักพิมพ์ บริษัท พลัสเพลทจำกัด,2545, หน้า113-115
หมวดหมู่:ธรณีวิทยา
หมวดหมู่:วิชาลำดับชั้นหิน
หมวดหมู่:ธรณีประวัติ
กรีนสปอต

เครื่องดื่มกรีนสปอต
กรีนสปอต (Green Spot) เป็นเครื่องดื่มซอฟต์ดริงก์ชนิดน้ำส้มไม่อัดลม ไม่มีคาเฟอีน มีวางจำหน่ายในเวเนซุเอลา ประเทศไทย และเอเชียตะวันออกเฉียงใต้
น้ำส้มกรีนสปอตมีวางจำหน่ายครั้งแรกในสหรัฐอเมริกาตั้งแต่ปี ค.ศ. 1934 และเข้ามาจำหน่ายในประเทศไทยตั้งแต่ปี ค.ศ. 1954  และเป็นน้ำส้มไม่อัดลมชนิดแรกของประเทศไทย 
น้ำส้มกรีนสปอตเคยเป็นที่นิยมบริโภคในฮ่องกง แต่ปัจจุบันหยุดทำการตลาดแล้ว

**อ้างอิง**

**แหล่งข้อมูลอื่น**
  Green Spot USA-  Green Spot Thailand date=2010-07-01 
หมวดหมู่:น้ำอัดลม
หมวดหมู่:ธุรกิจเครื่องดื่ม
หมวดหมู่:ผลิตภัณฑ์ที่เปิดตัวในปี พ.ศ. 2477
ฟักทอง (อัลบั้ม)

ฟักทอง เป็นสตูดิโออัลบั้มชุดที่ 4 ของ อัสนี-วสันต์ วางแผงครั้งแรกในเดือนกุมภาพันธ์ พ.ศ. 2532 
อัลบั้มชุดนี้เป็นชุดแรกที่มีจำนวน 10 เพลง โดยมีเพลง "ยินดี ไม่มีปัญหา" ที่มีเนื้อหาต่อจากเพลง บังอรเอาแต่นอน และ บังเอิญติดดิน เป็นเพลงเปิดอัลบั้ม และมีเพลง "กรุงเทพมหานคร" ซึ่งมีความพิเศษกว่าเพลงอื่นๆ ในอัลบั้มเนื่องจากเป็นการนำชื่อเต็มของกรุงเทพมหานคร มาใส่ทำนองและเรียบเรียงเสียงประสานและถือเป็นอัลบั้มชุดแรกที่ขายได้เกินหนึ่งล้านตลับและเกือบทุกเพลงในอัลบั้มล้วนเป็นเพลงฮิตจนมีการนำไปร้องต่อโดยศิลปินนักร้องท่านอื่น ๆ ในภายหลัง  
หน้าปกเทปเป็นภาพของ อัสนี และ วสันต์ ในห้องบันทึกเสียงที่ เซ็นเตอร์ สเตจ (คาราบาว สตูดิโอ) ระบุชื่อศิลปิน ชื่ออัลบั้ม "ฟักทอง" พร้อมรูปฟักทอง และมีคำลงท้ายว่า "เสียดายมาก" ซึ่งเกี่ยวข้องกับเพลงเดียวกับชื่ออัลบั้ม ถ่ายภาพปกโดย Omnivisions โดยเฉพาะเพลง อยากจะลืม เป็นเพลงที่มีที่มาจากที่ เจี๊ยบ วัชระ ปานเอี่ยม ได้นำเรื่องราวจริง ๆ ของตัวเองที่เพิ่งเลิกกับคนรักเพราะคนรักไปมีคนอื่นแล้วคนที่รู้จักมักจะถามหาอดีตคนรักจนไม่อยากจะเจอกับใครมาเล่าให้ ดี้ นิติพงษ์ ห่อนาค เพื่อนรักฟังและได้นำมาเขียนเป็นเนื้อเพลงอยากจะลืมefn|มาจากบทสัมภาษณ์ของเจี๊ยบ วัชระ ในรายการ Sing Me Your Song เพลงรักของเธอ ที่ออกอากาศเมื่อวันพุธที่ 6 พฤศจิกายน 2567

**รายชื่อเพลง==   

**ทีมงาน**
 โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, กีต้าร์เบส – อัสนี โชติกุล- โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, กีต้าร์เบส-วสันต์ โชติกุล- มิกซ์ดาวน์ – กฤษณ์ โชคทิพย์พัฒนา- ซาวด์เอนจิเนียร์ – ติ๊ก, เอก- ประสานเสียง – กัลยารัตน์ วารณะวัฒน์, สีส้ม เอี่ยมสรรพางค์, กฤษณ์ โชคทิพย์พัฒนา- เปียโน, ซินธิไซเซอร์, สตริง – อภิไชย เย็นพูนสุข- โปรแกรมกลอง-เอกมันต์ โพธิ์พันธุ์ทอง (Uncredit) - ซีเควนเซอร์ โปรแกรมเมอร์ – โสฬส ปุณกะบุตร, กุลวัฒน์ พรหมสถิต - สถานที่บันทึกเสียงและมิกซ์ดาวน์ – คาราบาว (เซ็นเตอร์สเตจ) สตูดิโอ - ธ.ค.31-ม.ค.32

**หมายเหตุ**
หมวดหมู่:อัลบั้มเพลงไทยในปี พ.ศ. 2532
หมวดหมู่:อัลบั้มเพลงของอัสนี-วสันต์
ปฏิกูล

ปฏิกูล, ขยะ, ของเสีย, หรือ ของทิ้ง  (waste) หมายถึง สิ่งที่มนุษย์ไม่ต้องการและหมดประโยชน์แล้ว ปฏิกูลคือสสารใด ๆ ที่ถูกทิ้งหลังจากใช้งานหลัก ไม่มีค่า มีตำหนิ หรือใช้การไม่ได้แล้ว
คำว่าปฏิกูล หรือขยะ มักจะเป็นอัตวิสัย (เนื่องจากปฏิกูลของคนคนหนึ่งอาจไม่จำเป็นต้องเป็นปฏิกูลของอีกคนหนึ่ง) และบางครั้งไม่เป็นที่ถูกต้องตามปรวิสัย (ตัวอย่างเช่น การส่งเศษโลหะไปยังหลุมฝังกลบปฏิกูลเป็นการจัดให้เป็นปฏิกูลที่ไม่ถูกต้อง เนื่องจากมันสามารถแปรใช้ใหม่ได้) ตัวอย่างปฏิกูลได้แก่ปฏิกูลจากชุมชน (ขยะจากบ้านเรือน) ปฏิกูลที่เป็นสารอันตราย น้ำเสีย (เช่น น้ำโสโครก ซึ่งประกอบด้วยของเสียจากร่างกาย (อุจจาระ และปัสสาวะ) และน้ำผิวดิน) ปฏิกูลกัมมันตรังสี และอื่น ๆ

**นิยามและความหมาย**
พระราชบัญญัติการสาธารณสุข พ.ศ. 2535 และ (ฉบับที่ 2) พ.ศ. 2550 ให้คำว่า" มูลฝอย" หมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่น และหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชน “ขยะมูลฝอยมีผลกระทบต่อสิ่งแวดล้อมอย่างมีนัยสำคัญ จึงจำเป็นต้องมีการจัดการอย่างเป็นระบบ” 
พระราชบัญญัติส่งเสริมและรักษาคุณภาพสิ่งแวดล้อม พ.ศ. 2535 ให้คำว่า" มูลฝอย"จัดเป็นของเสียประเภทหนึ่ง โดยให้คำจำกัดความของคำว่า ของเสีย (Waste) หมายความว่า ขยะมูลฝอย สิ่งปฏิกูล น้ำเสีย อากาศเสีย มลสารหรือวัตถุอันตรายอื่นใด ซึ่งถูกปล่อยทิ้งหรือมีที่มาจากแหล่งกำเนิดมลพิษ รวมทั้งกากตะกอนหรือสิ่งตกค้าง จากสิ่งเหล่านั้น ที่อยู่ในสภาพของแข็งของเหลวหรือก๊าซ
พระราชบัญญัติโรงงาน พ.ศ. 2535   ได้นิยามที่มีความหมายใกล้เคียงกับคำว่า  “ขยะมูลฝอย”  เพื่อควบคุม กำกับการจัดการ “ขยะมูลฝอย” ในภาคอุตสาหกรรม โดยได้นิยามคำว่า “สิ่งปฏิกูลหรือวัสดุที่ไม่ใช้แล้ว” หมายความว่า สิ่งของที่ไม่ใช้แล้วหรือของเสียทั้งหมดที่เกิดขึ้นจากการประกอบกิจการโรงงาน รวมถึงของเสียจาก วัตถุดิบ ของเสียที่เกิดขึ้นในกระบวนการผลิต ของเสียที่เป็นผลิตภัณฑ์เสื่อมคุณภาพ และน้ำทิ้งที่มีองค์ประกอบหรือมีคุณลักษณะที่เป็นอันตราย   ซึ่งปรากฏในประกาศกระทรวงอุตสาหกรรมเรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548

**สหภาพยุโรป**
ภายใต้ขอบข่ายงานของสหภาพยุโรปได้บัญญัติความหมายของปฏิกูลไว้ว่า เป็นวัตถุที่สามรถจับต้องได้ซึ่งถูกทอดทิ้ง, ตั้งใจที่จะทอดทิ้งหรือปรารถนาที่จะทอดทิ้ง โดยมีคำกล่าวที่ว่า 
สสารหรือสารที่กลายมาเป็นขยะ มันจะยังคงเป็นขยะตราบเท่าที่มันหมดความสามารถที่จะคุกคามต่อสิ่งแวดล้อมและสุขภาพของมนุษย์ 
พระราชบัญญัติว่าด้วยการปกป้องสิ่งแวดล้อมแห่งสหราชอาณาจักรปี พ.ศ. 2533 ชิ้ว่าขยะประกอบไปด้วยสสารใดใดที่ถูกทำให้เป็นวัสดุชิ้นเล็กชิ้นน้อย ซึ่งปัจจุบันสหภาพยุโรปได้อภิปรายกันถึงหัวข้อจุดสิ้นสุดของสิ่งปฏิกูล ว่าควรจะใช้กระบวนการทำลายหรือกระบาวนการนำกลับมาใช้ใหม่เพื่อจุดประสงค์อื่น

**อ้างอิง**
หมวดหมู่:ขยะ
หมวดหมู่:ธรรมชาติ
ตะกอนธารน้ำแข็งไม่แสดงชั้น

ตะกอนธารน้ำแข็ง (Glacial sediment) เป็นตะกอนที่ไม่มีการคัดขนาด (Poorly sorted) ที่เกิดจากธารน้ำแข็ง  ถ้ากล่าวถึงกองดินหินจากธารน้ำแข็งจะสื่อถึงตะกอนที่ไม่มีการคัดขนาด และมีการผสมปนเปกันของตะกอน  ซึ่งตะกอนเหล่านี้ได้ตกสะสมตัวโดยตรงจากการละลายของธารน้ำแข็ง  กล่าวคือ ธารน้ำแข็งจะอุ้ม และนำเอาตะกอนต่างๆไปพร้อมกันกับการเคลื่อนที่ของตัวมันด้วย เมื่อธารน้ำแข็งนั้นละลายตะกอนที่ถูกอุ้มมาจึงตกสะสมตัวลงพร้อมกัน กองดินหินเหล่านั้นจึงอาจจะมีการผสมปนเปกันทั้งชนิด และขนาดของเม็ดตะกอน ลักษณะที่ไม่มีการคัดขนาด เรียกการสะสมตัวของตะกอนแบบนี้ว่า ตะกอนธารน้ำแข็ง  (Glacial till)  นอกจากจะบ่งบอกถึงลักษณะการสะสมตัวจากธารน้ำแข็งแล้ว  อาจแสดงถึงตะกอนที่สะสมตัวจากการไถล  (Landslide) และโคลนไหล (Mudflow) ซึ่งอาจจะทำให้การจำแนกตะกอนให้ถูกต้องเป็นไปได้ค่อนข้างยาก มีตะกอนหลายแห่งที่เข้าใจผิดว่าเกิดจากการสะสมตัวของธารน้ำแข็ง  อย่างไรก็ตามมีอีกลักษณะหนึ่งที่ช่วยในการจำแนกว่าเป็นตะกอนธารน้ำแข็ง ก็คือ หินที่รองรับ (Basement rock) ตะกอนที่ไม่มีการคัดขนาดนั้นมีผิวหน้าที่ถูกขัดถูอย่างรุนแรง (Glacial striation) ซึ่งเป็นลักษณะสำคัญที่เกิดจากการกัดกร่อนของธารน้ำแข็งและมักไม่พบในตะกอนภาคพื้นทวีป (Terrigeneous sediment) ชนิดอื่นๆ 
ในขณะที่ธารน้ำแข็งละลาย  ตะกอนธารน้ำแข็งจำนวนมากจะถูกชะล้าง พัดพาโดยมวลน้ำที่ละลายออกมา และถูกนำมาตกสะสมในบริเวณที่เรียกว่า ที่ราบธารน้ำแข็ง (Outwash plain) ซึ่งเป็นตะกอนที่มีการคัดขนาดดีกว่าตะกอนธารน้ำแข็งแบบแรก คล้ายกับตะกอนที่เกิดจากลำธารหรือทะเลสาบ เรียกตะกอนที่สะสมตัวบริเวณที่ราบธารน้ำแข็งว่า ตะกอนน้ำแข็งละลาย  (Glacial outwash) อย่างไรก็ตามตะกอนธารร้ำแข็งชนิดหลังนี้ มักไม่มีคามต่อเนื่องและมักมีการเปลี่ยนแปลงลักาณะอย่างฉับพลันทั้งในแนวตั้งและแนวราบ จะแสดงให้รู้ว่าเป็นการละลายของธารน้ำแข็ง ต่อมาสภาพแวดล้อมบริเวณนั้นและทิศทางการไหลของน้ำจากธารน้ำแข็งอย่างรวดเร็ว
สำหรับประเทศไทยมีหินตะกอนกลุ่มหนึ่ง ซึ่งหลายคนเชื่อว่าเกิดจากการกระทำของธารน้ำแข็ง ที่เรียกว่า หมวดหินแก่งกระจาน ซึ่งเกิดในยุคเพอร์เมียน-ไทรแอสซิก (Permotriassic) ซึ่งมีการกระจายตัวแนวแคบ ๆ จากทางใต้มาเลเซียมาทางตะวันตกของไทย และตะวันออกของพม่าจนถึงยูนานตอนใต้ของจีน

**อ้างอิง**
  Dreimanis, A., 1988. Tills: Their genetic terminology and classification, p. 17-83. In R. P. Goldthwait and C. L. Matsch, éd., Genetic classification of glacigenic deposits. A. A. Balkema, Rotterdam- Meer, J.J.M. van der, Menzies, J. and Rose, J. 2003. Subglacial till: The deforming glacier bed. Quaternary Science Reviews 22, p. 1659-1685.
*หนังสือธรณีวิทยากายภาพ ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย ปัญญา จารุศิริและคณะ พ.ศ. 2545
หมวดหมู่:หินตะกอน
หมวดหมู่:ตะกอน
สันดอนจะงอย

แหลมตะลุมพุก
สันดอนจะงอย หรือ สันดอนจะงอยทราย เป็นลักษณะการสะสมตัวของสัณฐานวิทยาชายฝั่ง โดยจะมีส่วนที่เชื่อมต่อกับแผ่นดินและยื่นออกไปในทะเล
สันดอนจะงอย เป็นสันดอนที่โผล่พ้นน้ำ มีรูปร่างยาวแคบเหมือนกับแหลมงอก ยื่นยาวจากชายฝั่งออกไปในทะเล มีทิศทางเกือบขนานไปกับแนวชายฝั่ง ส่วนปลายของสันดอนมีรูปร่างโค้งงอ เป็นจะงอยหรือตะขอ เกิดจากอิทธิพลของกระแสน้ำเรียบชายฝั่ง (longshore current) และปัจจัยของลักษณะชายหาดที่มีมุมเอียงและ คลื่นถอยกลับ ที่ตั้งฉากกับฝั่งโดยกระแสลม จะทำให้มีการเคลื่อนที่ของตะกอนลงชายหาดในรูปแบบฟันปลา
สันดอนจะงอย ที่มีขนาดใหญ่มากในประเทศไทยมีอยู่ 2 แห่ง คือ แหลมตะลุมพุก ที่ จังหวัดนครศรีธรรมราช และแหลมตาชี ที่จังหวัดปัตตานี

**อ้างอิง**
 Evans, O.F. 1942, The origin of spits, bars and related structures: Journal of Geology, v. 50, p. 846-863
หมวดหมู่:ธรณีสัณฐานชายฝั่งและมหาสมุทร
กลุ่มรอยเลื่อนในประเทศไทย

กลุ่มรอยเลื่อนในประเทศไทย สำหรับประเทศไทยมีการจัดกลุ่มรอยเลื่อนที่สำคัญไว้สามกลุ่ม ตามทิศทางการวางตัวและการเคลื่อนที่

**ประเภทของกลุ่มรอยเลื่อนในประเทศไทย**
 กลุ่มรอยเลื่อนที่วางตัวในแนวตะวันตกเฉียงเหนือ-ตะวันออกเฉียงใต้- กลุ่มรอยเลื่อนแม่ปิง ทอดตัวผ่านอำเภอตากฟ้า, อำเภอพยุหะคีรี, อำเภอเมือง (นครสวรรค์), อำเภอขาณุวรลักษบุรี, อำเภอคลองขลุง, อำเภอเมือง (กำแพงเพชร) ในแนวทิศตะวันตกเฉัยงเหนือ-ตะวันออกเฉียงใต้ มีความยาวโดยประมาณ 161 กิโลเมตร- กลุ่มรอยเลื่อนศรีสวัสดิ์ วางตัวอยู่ทางตะวันออกของรอยเลื่อนเมย-อุทัยธานี อยู่ในร่องแม่น้ำกลอง และแควใหญ่ ไปจนถึงเขตแดนพม่า มีความยาวเฉลี่ยกว่า 500 กิโลเมตร เป็นรอยเลื่อนที่เกิดแผ่นดินไหวทั้งใหญ่และเล็กหลายครั้ง แต่ที่รุนแรงที่สุดเกิดเมื่อวันที่ 22 เมษายน พ.ศ. 2526 มีขนาด 5.9 - กลุ่มรอยเลื่อนเจดีย์สามองค์ ทอดตัวผ่านอำเภอทองผาภูมิ, อำเภอสังขละบุรี จังหวัดกาญจนบุรี มีความยาวประมาณ 60 กิโลเมตร- กลุ่มรอยเลื่อนแกลง ทอดตัวผ่านอำเภอพนัสนิคม, อำเภอบ้านบึง, อำเภอหนองใหญ่ จังหวัดชลบุรี อำเภอวังจันทร์, อำเภอแกลง จังหวัดระยอง มีความยาวโดยประมาณ 98 กิโลเมตร
ในมหายุคมีโซโซอิกมีทิศทางการเคลื่อนที่ไปทางซ้าย แต่ในยุคเทอร์เชียรีทิศการเคลื่อนที่จะกลับไปทางขวา
 กลุ่มรอยเลื่อนที่วางตัวอยู่ในแนวตะวันออกเฉียงเหนือ-ตะวันตกเฉียงใต้- กลุ่มรอยเลื่อนเชียงแสน ทอดตัวผ่านอำเภอแม่จัน, อำเภอเชียงแสน จังหวัดเชียงราย ในแนวทิศตะวันออกเฉียงเหนือ-ตะวันตกเฉียงใต้ มีความยาวโดยประมาณ 22 กิโลเมตร- กลุ่มรอยเลื่อนแพร่ ทอดตัวผ่านอำเภอเมือง และอำเภอร้องกวาง จังหวัดแพร่ ในแนวทิศตะวันออกเฉียงเหนือ-ตะวันตกเฉียงใต้ มีความยาวโดยประมาณ 25 กิโลเมตร- กลุ่มรอยเลื่อนอุตรดิตถ์ ทอดผ่านอำเภอเมือง, อำเภอท่าปลา จังหวัดอุตรดิตถ์ อำเภอนาหมื่น, อำเภอนาน้อย, อำเภอเวียงสา และอำเภอแม่จริม จังหวัดน่าน ในแนวทิศตะวันออกเฉียงหนือ-ตะวันตกเฉียงใต้ มีความยาวโดยประมาณ 150 กิโลเมตร- กลุ่มรอยเลื่อนระนอง ทอดตัวผ่านอำเภอเมือง, อำเภอกะเปอร์, อำเภอสุขสำราญ จังหวัดระนอง, เลยเข้าไปในทะเลอันดามันทางด้านตะวันตกของอำเภอคุระบุรี จังหวัดพังงา ในแนวทิศตะวันออกเฉียงเหนือ-ตะวันตกเฉียงใต้ มีความยาวโดยประมาณ 98 กิโลเมตร- กลุ่มรอยเลื่อนคลองมะรุ่ย ทอดตัวผ่านอำเภอบ้านตาขุน, อำเภอพนม จังหวัดสุราษฎร์ธานี อำเภอทับปุด, อำเภอเมือง จังหวัดพังงา จากนั้นเลยไปในทะเลอันดามัน ระหว่างอำเภอเมือง จังหวัดภูเก็ต กับอำเภอเกาะยาว จังหวัดพังงา ความยาว 148 กิโลเมตร
 กลุ่มรอยเลื่อนแบบปกติวางตัวอยู่ในแนวเกือบเหนือใต้- กลุ่มรอยเลื่อนแม่ทา- กลุ่มรอยเลื่อนเพชรบูรณ์- กลุ่มรอยเลื่อนปัตตานี

**อ้างอิง**
 กรมทรัพยากรธรณี. ธรณีวิทยาประเทศไทย. พิมพ์ครั้งที่2. ซอยร่วมศิริมิตร ถนนวิภาวดีรังสิต. โรงพิมพ์ดอกเบี้ย.-  แผ่นดินไหว..เขื่อนแตก..ไม่ง่าย??
ตั้งสติรับมือ...ปลอดภัย date=2011-03-17 

**แหล่งข้อมูลอื่น**
  แผนที่ประเทศไทยแสดงแนวรอยเลื่อนมีพลังในประเทศไทย date=2016-03-04  โดยกรมทรัพยากรธรณี (พ.ศ. 2555)
หมวดหมู่:ธรณีวิทยา
หมวดหมู่:ภูมิศาสตร์ไทย
แคลไซต์

แคลไซต์ (Calcite) เป็นแร่คาร์บอเนตและเป็นแร่ที่เสถียรที่สุดในกลุ่มแร่ที่มีสูตรโครงสร้างเป็นแคลเซียมคาร์บอเนต (CaCO3) ส่วนแร่อื่นที่มีสูตรโครงสร้างเดียวกัน ได้แก่ อราโกไนท์ (Aragonite) และ วาเทอร์ไรต์ (Vaterite) โดยอราโกไนท์จะเปลี่ยนไปเป็นแคลไซต์ที่อุณหภูมิ 470 องศาเซลเซียส ส่วนวาเทอร์ไรต์นั้นไม่เสถียร

**คุณสมบัติ**
มีรูปผลึก ระบบเฮกซาโกนัล พบเกิดเป็นรูปผลึกได้มากกว่า 300 แบบและเป็นผลึกที่ซับซ้อนมาก ที่พบบ่อยคือรูปผลึกที่เป็นสี่เหลี่ยมขนมเปียกปูน หรือมีลักษณะเป็นแท่งหัวแหลมๆ ยาวๆ คล้ายฟันสุนัขเรียกว่าแร่ฟันหมาหรือหินเขี้ยวหมา 
มีค่าความแข็งที่ 3 ตามสเกลของโมส์ (Moh’s scale) มีความถ่วงจำเพาะ 2.72 
มีความวาวคล้ายแก้ว หรือด้านคล้ายดิน โปร่งใสถึงโปร่งแสง ปกติมีสีขาวหรือไม่มีสีแต่หากมีมลทินปนจะทำให้มีสีอื่นเช่น สีเทา สีแดง สีเขียว สีเหลือง สีน้ำเงิน สีน้ำตาล หรือสีดำ 
รอยแยกแนวเรียบเป็นรูปสี่เหลี่ยมขนมเปียกปูน ลักษณะเป็นแท่งปลายแหลม ยาวๆ คล้ายฟันสุนัขความวาวคล้ายแก้ว
มีผงละเอียดสีขาวหรือสีเทา มีสูตรเคมี CaCO3  มี CaO 56.0 % และ CO2   44.0 %  บางชนิดอาจมีแมงกานีส สังกะสี หรือเหล็กเข้าไปแทนที่ธาตุแคลเซียม หากมีการแทนที่อย่างสมบูรณ์ด้วยธาตุแมงกานีส จะได้เป็นโรโดโครไซต์ 
แคลไซต์จะทำปฏิกิริยากับกรดเกลือ คือหยดกรดเกลือแล้วเกิดเป็นฟองฟู่ (acid test.) แต่แร่ตระกูลคาร์บอเนตชนิดอื่น เช่น โดโลไมต์ (dolomite) และ ซิเดอไรด์ (siderite)  จะไม่ทำปฏิกิริยาเป็นฟองฟู่เหมือนแคลไซต์
นอกจากนี้แคลไซต์ยังมีคุณสมบัติพิเศษ คือ สามารถทำให้เกิดการหักเหสองแนว(double refraction)

**การกำเนิด**
พบได้ทั่วไปในหินชั้นและหินแปร โดยเฉพาะบริเวณที่มีหินปูน ในตัวหินปูนเองอาจมีสายแร่แคลไซต์ ตัดผ่านหรือตกผลึกใหม่เนื่องจากความร้อนหรือความดันกลายเป็นหินอ่อน นอกจากนี้ยังพบแคลไซต์ในโพรงของหินภูเขาไฟ เช่น หินบะซอลต์ และพบเป็นเพื่อนแร่อยู่ในแร่ชนิดอื่นเช่นในแร่ ฟลูออไรต์ (fluorite), ควอตซ์ (quartz), แบไรต์ (barite), สฟาเลอไรท์ (sphalerite), กาลีนา (galena), เซเลสไทท์ (celestite), ซัลเฟอร์ (sulfur), ทอง (gold), ทองแดง (copper), มรกต (emerald), อะพาไทท์ (apatite), ไบโอไทท์ (biotite), ซีโอไลท์ (zeolites), แร่ตระกูลซัลไฟด์ (sulfides),  คาร์บอเนต (carbonates) , บอเรต (borates) และ แร่โลหะพื้นฐานชนิดต่างๆ ที่เกิดจากน้ำร้อนใต้ผิวโลก (hydrothermal)

**แหล่งแคลไซต์**
ประเทศไทย พบทั่วไปในจังหวัดที่มีหินปูน ตั้งแต่เชียงรายจนถึงจังหวัดยะลา พบมากจังหวัด ลพบุรี สระบุรี จันทบุรี กาญจนบุรี ชุมพร สุราษฎร์ธานี นครสวรรค์ และเพชรบุรี	
ต่างประเทศพบมากที่ประเทศอังกฤษ จีน เม็กซิโก สหรัฐอเมริกา อิตาลี สเปน

**ประโยชน์**
ใช้ทำปูนซีเมนต์และปูนขาว นำมาบดผสมทำอาหารสัตว์ ผสมทำเครื่องเคลือบดินเผา  หากมีสีและเนื้อสวยงามนำมาขัดทำหินประดับผลึกแร่แคลไซต์ ใช้เป็นวัตถุดิบผลิตแสงเลเซอร์

**อ้างอิง**
 http://www.neutron.rmutphysics.com/science-glossary/index.php?option=com_content&task=view&id=12947&Itemid=7 date=2021-10-21 - http://cphairat.tripod.com/Calcite.htm

**แหล่งข้อมูลอื่น**
  ข้อมูลแร่แคลไซต์ กรมทรัพยากรธรณี date=2015-10-04 
หมวดหมู่:แร่แคลเซียม
คแลไซต์
มวลสารพอก

มวลสารพอก ตามชายหาด
มวลสารพอก คือมวลวัตถุ หรือแร่ที่จับตัวกันแน่นและแข็ง เป็นรูปทรงกลม แต่ที่พบทั่วไปมักเป็นรูปกลมรี รูปกลมแบน หรือรูปร่างไม่แน่นอน
เกิดจากการจับตัวกันของสารเหลว หรือการตกผลึกของสารละลายรอบๆจุด หรืออนุภาค เช่น ใบไม้ กระดูก เปลือกหอย หรือซากดึกดำบรรพ์
จนเกิดเป็นก้อนแข็งๆ ภายในรูหรือโพรงของชั้นหิน หรือภายในเศษชิ้นส่วนภูเขาไฟ 
โดยทั่วไปส่วนประกอบของซิลิกา (เชิร์ต) แคลไซต์ โดโลไมต์ เหล็กออกไซด์ ไพไรต์ ยิปซัม มีขนาดตั้งแต่ เม็ดกรวดเล็กๆ ไปจนถึงรูปทรงกลมที่มีเส้นผ่าศูนย์กลาง 3 เมตร ส่วนมากเกิดในช่วงที่หินมีการก่อตัวใหม่ (Diagenesis) แต่ที่เกิดทันทีหลังจากตกตะกอน (โดยเฉพาะในหินปูน และหินดินดาน) ก็มีมากเช่นกัน

**อ้างอิง**
 พจนานุกรม ศัพท์ธรณีวิทยา พ.ศ. 2530

**แหล่งข้อมูลอื่น**
หมวดหมู่:แร่
หมวดหมู่:วิทยาแร่
หมวดหมู่:ศิลาวิทยา
เขาโดด

ภูเขาซูการ์โลฟ บราซิล เป็นลักษณะเขาโดด
เขาโดด (Monadnock หรือ Inselberg) เป็นเขาโดดที่ตั้งอยู่โดดเดี่ยวบนพื้นที่ราบ เป็นผลมาจากการที่แผ่นดินถูกกัดกร่อนเป็นเวลานาน การกัดกร่อนผุพัง หรือการยกตัวของธรณีแปรสัณฐานจนทำให้เห็นเป็นลักษณะเขาโดด คำว่า "เขาโดด" (Monadnock) เป็นชื่อที่ใช้กันอย่างแพร่หลายในสหรัฐอเมริกา หมายถึงเขาโดดที่เกิดขึ้นบนพื้นที่กว้าง เป็นผลมาจากการกัดกร่อน ส่วนคำว่า "Inselberg" เป็นคำที่ใช้กันแพร่หลายในหลายประเทศ

**การเกิดเขาโดด**
 เกิดจากแผ่นดินถูกกัดกร่อนเป็นเวลานาน เขาโดดประเภทนี้เป็นผลจากการที่แผ่นดินถูกกร่อนเป็นเวลานาน จนเหลือเป็นเขาโดดให้เห็นในปัจจุบัน- เกิดจากยกตัวของธรณีแปรสัณฐาน เขาโดดประเภทนี้เป็นผลจากการที่รอยเลื่อนเกิดแรงดึงออกจากกันทำให้เกิดลักษณะของรอยต่อร่วมเกิดขึ้น ซึ่งรอยต่อร่วมเหล่านี้ทำให้
เกิดลักษณะการยกตัวเกิดขึ้น เกิดเป็นลักษณะเขาโดดเช่น เขาหน่อ จังหวัดนครสวรรค์ เป็นต้น

**อ้างอิง**
 พจนานุกรมศัพท์ธรณีวิทยา ฉบับราชบัณฑิตยสถาน, 2544
หมวดหมู่:เขาโดด
วัดพุน้อย

วัดพุน้อย เป็นวัดใน ตำบลชอนม่วง อำเภอบ้านหมี่ จังหวัดลพบุรี รหัสไปรษ์ณี 15110

**ประวัติ==  
ทางขึ้นพระอุโบสถ
วัดพุน้อย  3 หมุ่ที่ 1 ตำบลชอนม่วง อำเภอบ้านหมี่ จังหวัดลพบุรี แต่เดิม พุน้อยเป็นชื่อของ น้ำที่ผุดขึ้นมาคล้ายน้ำพุตลอดทั้งปี ไม่มีวันแห้ง จึงเป็นชื่อเรียกขานหมู่บ้านแห่งนี้ วันที่ 25 เมษายน พ.ศ. 2515 หมอเคลือบ และนางบุญมา เหมือนเอี่ยม ได้มอบถวายที่ดินจำนวน 6 ไร่  1 งาน 53 ตารางวา เพื่อสร้างวัดพุน้อย หลวงพ่อชื้น บุญยกาโม นำชาวบ้านพุน้อยร่วมก่อสร้าง ได้ 4 พรรษาท่านจึงมรณภาพ ต่อมา พ.ศ. 2519 หลวงปู่แบน จนฺทสโร มาอยู่จำพรรษา และได้ซื้อที่ดินเพิ่มอีก 15 ไร่ 2 งาน 80 ตารางวา จนกระทั่งท่านได้มรณภาพลงเมื่อวันที่ 13 มกราคม พ.ศ. 2543 หลวงปู่แบน จนังทสโร ท่านเป็นเจ้าอาวาสนั้น ได้ร่วมกับชาวบ้านพุน้อยพัฒนาวัดจนเจริญก้าวหน้าอย่างรวดเร็ว ทำให้วัดที่ไม่มีคนรู้จัก กลายเป็นวัดที่มีคนเชื่อถือเลือมใสศรัทธาเดินทางมากราบไหว้กันอย่างไม่ขาดสาย
ปัจจุบัน พระโสภณพัฒนคุณ (ทิน สุทินฺโน) เจ้าอาวาสวัดพุน้อย  ท่านยังคงสืบสานวิชาอาคม ที่รับจากหลวงปู่แบน จนฺงทสโร ในเรื่องเมตตามหานิยม โดยเฉพาะอย่างยิ่งในเรื่องการค้าขาย ที่หลวงปู่แบนได้สร้างเรือพุทธคุณขึ้นมา ซึ่งใครได้ไปบูชาจะประสบผลสำเร็จกันแทบทุกคน จึงมีพุทธศาสนิกชนเดินทางมาที่วัดพุน้อยกันอย่างเนืองแน่นในแต่ละวัน 

**สิ่งที่สร้างชื่อเสียงให้กับวัด**
วัดพุน้อยนั้นมีสิ่งศักดิ์สิทธิ์และเป็นที่เคาราพนับถือของชาวบ้านและพุทธศาสนิกชนทั่วประเทศก็คือการยกเรือ การสร้างเรือ เพื่อถวายแด่แม่ตะเคียนทองสำหรับคนที่ชอบการเสี่ยงทายมักจะได้เดินทางมาที่วัดพุน้อยได้ขอโชคลาภด้วยการบนบานขอให้ถูกหวย พร้อมกันนี้ก็จะนำผ้าไหมซึ่งตัดเป็นชุดไทยกับตัวหุ่น นำมาถวายแม่ตะเคียนทองเพื่อเป็นการแก้บน ทำให้ปัจจุบันวัดพุน้อยชุดผ้าไหมไทย มากมายหลายหลากสีและมีความสวยงามมีจำนวนนับเป็น หมื่นชุด จนทางวัดต้องสร้างห้อง ไว้เก็บโดยเฉพาะ สำหรับชุดผ้าไหมไทย 

**ดูเพิ่ม**
  ประวัติวัดพุน้อย ลพบุรี date=2010-01-06 

** อ้างอิง**
  เว็บไซต์วัดพุน้อย ลพบุรี date=2009-11-23 
พุน้อย
คาสต์

คาสต์
คาสต์ (Karst) เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ ถ้ำและทางน้ำใต้ดินที่ละลายเอาเนื้อหินปูนแทรกซึมหายลงไป พื้นที่แบบนี้มักเป็นที่แห้งแล้งและมีธารน้ำที่น้ำไหลลงที่ต่ำในหน้าฝน แต่ตอนปลายธารน้ำมุดดินหายไปหมด คำนี้แต่เดิมใช้แค่ที่ราบสูงคาสต์อันเป็นที่ราบสูงหินปูนชายฝั่งทะเลเอเดรียติก ในเขตประเทศยูโกสลาเวียในปัจจุบัน
ในประเทศไทยมีลักษณะของคาสต์คล้ายกันนี้แต่มีบริเวณที่เล็กกว่า อยู่ที่อำเภอเมืองพังงา จังหวัดพังงา, อำเภอร่อนพิบูลย์ จังหวัดนครศรีธรรมราช และปรากฏเป็นหย่อม ๆ ทางตะวันตกของอำเภอฝาง จังหวัดเชียงใหม่

**อ้างอิง**
 พจนานุกรม ศัพท์ธรณีวิทยา พ.ศ. 2530

**แหล่งข้อมูลอื่น**
หมวดหมู่:ธรณีสัณฐาน
หมวดหมู่:ธรณีสัณฐานวิทยา
หมวดหมู่:ถ้ำวิทยา
เบริล

ผลึกเบริลทั้ง 3 สี ได้แก่ morganite aquamarine และ heliodor
เบริล (Beryl) คือ เบริลเลียม อะลูมิเนียม ไซโคซิลิเกต (beryllium aluminium cyclosilicate) มีสูตรเคมี Be3Al2(SiO3)6 รูปผลึกเป็นเฮกซะโกนอล (hexagonal crystals) ถ้าเป็นเบริลที่บริสุทธ์ (Pure Beryl) ไม่มีธาตุอื่นปนเปื่อนจะได้สีใส แต่ที่เราพบเบริลมีหลากหลายสีเนื่องจากมีธาตุมาเจือปน ซึ่งสีที่พบก็มี สีเขียว สีฟ้า สีเหลือง สีแดง

**การจำแนกเบริล**
เบริล มีหลากหลายสีซึ่งที่เราพบส่วนใหญ่จะพบใน แกรนิต (granitic), เพกมาไทต์ (pegmatites) ซึ่งมันยังสัมพันธ์กับแหล่งแร่ทังสเตนและดีบุกอีกด้วย นอกจากเกิดในจำพวกหินอัคนี เรายังสามรถพบหินอื่นได้เช่น หินปูน (Limestone) ที่ประเทศโคลัมเบีย ประเทศที่พบเบริลได้แก่ โคลัมเบีย มาดากัสก้า รัสเซีย แอฟริกาใต้ เป็นต้น
เบริลเป็นอัญมณีที่เรียกได้ว่ามีความหลากหลายเหมือนกันอันเนื่องมาจากมีธาตุอื่นมาเจื่อปนทำให้เกิดสีต่าง ๆ ดังนี้- อะความารีน (Aquamarine) มาจากภาษาลาติน น้ำทะเล สีฟ้าอ่อนมาจากธาตุเหล็ก (Fe2+) ที่เจื่อปนสีที่พบเป็นพลอยสีเขียวแถบน้ำเงิน จนถึงน้ำเงินแถบเขียว สีฟ้า สีฟ้าน้ำทะเล สีน้ำเงินสดเรียกว่า Brazillian Aquar Marine พบที่ บราซิล แซมเบีย- มรกต (Emerald) เป็นเบริลที่มีสีเขียว โดยสีเขียวเกิดจากธาตุโครเมียมถ้าสีเขียวอ่อนเกินไปจะไม่เรียกมรกต แต่จะเรียกว่า เบริลสีเขียว (green beryl)แหล่งผลิตที่สำคัญ คือ โคลัมเบีย บราซิล อัฟกานีสถาน แซมเบีย ซิมบับเว ทานซาเนีย- สีทอง (Golden beryl and heliodor) สีที่พบมีตั้งแต่สีเหลืองอ่อนจนถึงสีเหลืองทอง ต่างจาก emerald เพราะเบริลสีทองจะมีรอยตำหนิเล็กน้อยบางครั้งเรียกอีกชื่อว่า heliodor สีเหลืองมาจากธาตุ Fe3+ พบที่ มากัสก้า บราซิล นามิเบีย- ไร้สี (Goshenite) เป็นเบริลที่ไม่มีธาตุอื่นเจือปน (pure beryl) เป็นประเภทไม่มีสี มีลักษณะโปร่งใส พบครั้งแรกที่เมืองโกเชน (Goshen) รัฐแมสซาจูเซท (Massachusetts) ประเทศสหรัฐอเมริกา ชื่อ โกสชีไนต์ (Goshenite) ตั้งขึ้นหลังจากพบขึ้นที่เมืองนี้เป็นครั้งแรก ซึ่งเบริลไร้สี มีอัตรความแข็งอยู่ที่ 7.5 - 8 มีโครงสร้างเป็นรูปแบบ Hexagonal ใช้ทำเครื่องประดับได้หลากหลายประเภท อาทิเช่น สร้อยคอ ต่างหู และกำไลข้อมือ เป็นต้น มักพบในหิน เพกมาร์ไทต์(Pegmatite) และหินแกรนิต(Granite)- สีชมพู (Morganite) เบริลสีชมพู อาจเรียกว่า rose beryl, pink emerald, pink beryl และ cesian beryl ธาตุที่ทำให้เกิดเป็นสีชมพูคือมี Mn2+มาเจือปน พบที่ อเมริกา บราซิล มาดากัสก้า- เบริลสีแดง (Red beryl) ที่เรารู้จักกันในอีกชื่อคือ Red emerald, Bixbite หรือ Scarlet emerald ซึ่งจัดได้ว่าเป็นอัญมณีที่หายาก- Bixbite หมายถึง เบริลที่มีสีแดงเข้ม (dark red) ซึ่งธาตุที่เจือปนคือแมงกานีส ( Mn3+) มาแทนอะลูมิเนียมในโครงสร้าง แร่ที่มีความสัมพันธ์กับเบริลสีแดงได้แก่ quartz, orthoclase, topaz, spessartine, pseudobrookite และ hematite

**แหล่งข้อมูลอื่น**
  Minerals.net- เบริล
หมวดหมู่:แร่เบริลเลียม
หมวดหมู่:แร่อะลูมิเนียม
หมวดหมู่:อัญมณี
อลิซา บอสโคโนวิช

อลิซา บอสโคโนวิช (アリサ・ボスコノビッチ; Alisa Boskonovitch) เป็นตัวละครไซบอร์กหญิงชาวรัสเซียจากเกมเทคเคน 6 ภาค บลัดไลน์ รีเบลเลียน ซึ่งมีความสามารถในการต่อสู้ที่ค่อนข้างแปลกไปจากนักสู้รายอื่นๆ โดยสามารถเนรมิตมือให้กลายเป็นสว่าน หรือเลื่อยไฟฟ้า รวมทั้งสามารถใช้ปีกไอพ่นจากด้านหลังช่วยในการเคลื่อนที่ทางอากาศได้อีกด้วย

**ประวัติตามท้องเรื่อง**
ทางกลุ่มทุนบริษัทตระกูลมิชิม่า ได้มีการพบร่างของเด็กสาวคนหนึ่งที่ชั้นล่างสุดของศูนย์วิจัยบอสโคโนวิช ในสภาพหลับใหลอยู่ในแคปซูลโคลด์สลีป ซึ่งตั้งอยู่ในป่าลึกของรัสเซีย แท้จริงแล้ว เธอคือ "อลิซา บอสโคโนวิช" ซึ่งนามสกุลของเธออาจถูกตั้งขึ้นเพื่อเป็นเกียรติแก่ผู้ก่อตั้งศูนย์วิจัยแห่งนี้ก็เป็นได้ อย่างไรก็ตามข้อมูลในเบื้องลึกนั้นยังคงเป็นปริศนาอยู่ต่อไป

**ข้อมูลจำเพาะ**
 ชื่อ : อลิซา บอสโคโนวิช (Alisa Boskonovitch)- สัญชาติ : Russia- วันเดือนปีเกิด : ไม่ทราบแน่ชัด- ส่วนสูง : 5 ฟุต 4 นิ้ว- น้ำหนัก : ไม่ทราบแน่ชัด- กรุ๊ปเลือด : -- งานอดิเรก : เขียนหนังสือ- สิ่งที่ชอบ : ลาร์ส์ อเล็กซานเดอร์สัน, ดร. บอสโคโนวิช, จิน คาซามะ และลี เชาลัน, ร่างนางฟ้า- สิ่งที่เกลียด : G-คอร์ปอเรชั่น, คาสึยะ มิชิม่า, พลังชั่วร้าย, เฮฮาจิ มิชิม่า

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสาร MXG (สนพ. วิบูลย์กิจ)

**แหล่งข้อมูลอื่น**
  ข้อมูลเกี่ยวกับ "อลิซา บอสโคโนวิช" (Tekkenpedia) -  ข้อมูลเกี่ยวกับ "อลิซา บอสโคโนวิช" -  เกม Tekken 6 Bloodline Rebellion 
หมวดหมู่:เทคเคน
หมวดหมู่:ตัวละครหญิงในวิดีโอเกม
หมวดหมู่:ตัวละครชาวรัสเซียในวิดีโอเกม
หมวดหมู่:ตัวละครหญิงในอนิเมะและมังงะ
แอ่งสินปุน

แอ่งสินปุน เป็นแอ่งในยุคปลายยุคครีเตเชียส (Cretaceous) ต่อยุคเทอร์เชียรี (Tertiary period) (100–15 ล้านปี) โดยอยู่ในอาณาเขต ตำบลท่ายาง อำเภอทุ่งใหญ่ จังหวัดนครศรีธรรมราช และ ตำบลสินปุน อำเภอเขาพนม จังหวัดกระบี่ โดยภายในแอ่งมีถ่านหินคุณภาพ ลิกไนต์ โดยมีปริมาณสำรองประมาณ 50 ล้านเมตริกตัน แต่ในบางที่รายงานว่ามีมากถึง 91 ล้านเมตริกตัน

**ประวัติการสำรวจและการพัฒนาแอ่งสินปุน**
2 กรกฎาคม พ.ศ. 2544  ในการประชุมคณะกรรมการนโยบายพลังงานแห่งชาติ ครั้งที่ 3/2544 (ครั้งที่ 84) ได้มีมติมอบหมายให้ สำนักงานคณะกรรมการนโยบายพลังงานแห่งชาติ (สพช.) รับไปหารือร่วมกับกรมทรัพยากรธรณี และการไฟฟ้าฝ่ายผลิต (กฟผ.) เกี่ยวกับแหล่งถ่านหินเวียงแหง งาว สินปุน และกระบี่ เพื่อพิจารณาให้มีการนำมาใช้ประโยชน์ต่อไป 
28 สิงหาคม 2544 สพช. ได้มีการประชุมหารือกับกรมทรัพยากรธรณี และกฟผ. เกี่ยวกับแนวทางการพัฒนาแหล่งถ่านหินดังกล่าว โดย สพช. และ กฟผ. มีข้อเสนอให้มีการทบทวนมติคณะรัฐมนตรีเมื่อวันที่ 10 มีนาคม 2535 เพื่อคืนแหล่งถ่านหินเวียงแหงและแหล่งสะบ้าย้อยให้ กฟผ. เข้าไปพัฒนาเพื่อนำมาใช้ในการผลิตไฟฟ้า โดยไม่ต้องมีการเปิดประมูล แต่ให้ กฟผ. คืนแหล่งงาว และแหล่งสินปุน ให้แก่กรมทรัพยากรธรณีเพื่อนำไปเปิดประมูลต่อไป
17 มิถุนายน 2551 กรมทรัพยากรธรณี และกรมอุตสาหกรรมพื้นฐานและการเหมืองแร่ ได้หารือร่วมกันเกี่ยวกับการพัฒนาแหล่งแร่ถ่านหินเพื่อแก้ไขวิกฤตการณ์พลังงาน โดยเห็นชอบให้เร่งรัดนำถ่านหินในเขตสำหรับดำเนินการสำรวจ การทดลอง การศึกษา หรือการวิจัยเกี่ยวกับแร่ มาใช้เป็นพลังงานทดแทนน้ำมันเชื้อเพลิงเพื่อแก้ไขความเดือดร้อนของประชาชน และเห็นควรนำเสนอคณะรัฐมนตรีพิจารณายกเลิกมติคณะรัฐมนตรีเกี่ยวกับแนวทางพัฒนาแห่งถ่านหินจำนวน 4 ฉบับ คือ เมื่อวันที่ 12 กรกฎาคม 2531, วันที่ 5 มิถุนายน 2533, วันที่ 10 มีนาคม 2535 และวันที่ 25 กันยายน 2544 ที่กำหนดให้นำแหล่งถ่านหินในเขตสำหรับดำเนินการสำรวจ การทดลอง การศึกษาหรือการวิจัยเกี่ยวกับแร่จำนวน 8 พื้นที่ ได้แก่ แอ่งสินปุน, แอ่งเคียนซา, แอ่งวังเหนือ, แอ่งแจ้ห่ม-เมืองปาน, แอ่งงาว, แอ่งเสริมงาม, แอ่งเชียงม่วน และแอ่งแม่ทะ ไปเปิดประมูลให้เอกชนเข้าไปลงทุนสำรวจและพัฒนา โดยยังคงสงวนพื้นที่แหล่งถ่านหินแอ่งเวียงแหง จังหวัดเชียงใหม่ และแอ่งสะบ้าย้อย จังหวัดสงขลา ไว้ให้การไฟฟ้าฝ่ายผลิตพัฒนาเพื่อผลิตกระแสไฟฟ้าต่อไป 
ในประกาศกระทรวงอุตสาหกรรม (อก.) ฉบับลงวันที่ 9 ตุลาคม 2527 ได้ประกาศให้แอ่งสินปุน จังหวัดนครศรีธรรมราช เป็นพื้นที่ที่มีศักยภาพถ่านหิน

**อ้างอิง**
หมวดหมู่:ธรณีสัณฐานในประเทศไทย
วัดเขาสมโภชน์

วัดเขาสมโภชน์ เป็นวัดในตำบลบัวชุม  อำเภอชัยบาดาล จังหวัดลพบุรี

**ประวัติ**
ประวัติวัดเขาสมโภชน์ เขาสมโภชน์เป็นเทือกเขาขนาดใหญ่ รอบๆ บริเวณร่มรื่นไปด้วยต้นไม้นานาชนิด วัดเขาสมโภชน์ตั้งอยู่ที่บ้านเตาขนมจีน หมู่ที่ 5 ตำบลบัวชุม อำเภอชัยบาดาล จังหวัดลพบุรี  มีที่ดินตั้งวัด 200 ไร่ บริเวณที่ตั้งมีภูเขาล้อมรอบ 3ด้าน ที่ดินวัดแบ่งเป็น2ส่วน อยู่บนภูเขาและที่ราบเชิงภูเขา การสร้างวัดได้สร้างขึ้นเป็นวัดตั้งแต่ พ.ศ 2480 พื้นที่ภูเขาซึ่งล้อมรอบบริเวณวัดทั้ง 3 ด้านมีถ้ำอยู่มาก มีชื่อเรียกแตกต่างกัน มีเจดีย์ขนาดแตกต่างหลายองค์ ภายหลังได้ร้างไป เมื่อ พ.ศ. 2516 หลวงพ่อคง จตฺตมโล ได้ธุดงค์จาริกมาเพื่อการปฏิบัติธรรมโดยอาศัยอยู่ในถ้ำพระอรหันต์ ตามนิมิต ซึ่งในขณะนั้น ชาวบ้านเรียกกันว่า สำนักสงฆ์ถ้ำเขาสมโภชน์ ต่อมาวันที่23 กันยายน พ.ศ 2525 ทางคณะสงฆ์ได้ประกาศให้เป็นวัดเขาสมโภชน์ โดยมีหลวงพ่อคง จตฺตมโล เป็นพระวิปัสสนาจารย์ และประธานสงฆ์ มีพระครูภาวนาวิสุทธิ (ผิว วณณฺคุตโต) ดำรงค์ตำแหน่งรักษาการแทนเจ้าอาวาส ที่เชิงเขาเป็นที่ตั้งของวัดสำหรับปฏิบัติธรรม ภูเขาแห่งนี้เต็มไปด้วยถ้ำต่างๆ ที่มีความสวยงามตามธรรมชาติอยู่เป็นจำนวนมากกว่า 19 ถ้ำ เฉพาะถ้ำที่ปรากฏชื่อมีดังนี้คือ ถ้ำใหญ่ ถ้ำเจดีย์ ถ้ำเพชร ถ้ำรำวง ถ้ำสิงโต ถ้ำบ่อทิพย์ ฯลฯ ภายในแต่ละถ้ำจะแลเห็นหินงอกหินย้อยที่สวยงาม

**การปฏิบัติกรรมฐานแบบเปิดโลก== 
การเปิดให้เห็นทั้ง 3 โลก แบบที่พระพุทธเจ้าเคยแสดงในวันที่พระองค์เสด็จลงมาจากการขึ้นไปโปรดพุทธมารดาที่ดาวดึงส์ แต่ที่วัดนี้ คำว่า เปิดโลก ไม่ใช่ว่าสามารถทำได้อย่างพระพุทธเจ้า แต่เป็นการให้นั่งดูกรรมตัวเอง ดูว่าที่เราปวดหัว ปวดเข่า เป็นอะไร เพราะว่าอะไร อย่างบางคนเห็นตัวเองเป็นทหารสมัยของพระเจ้าตากสินมหาราช พอมาที่วัดก็จะรู้สึกว่าตัวเองเจ็บ พอนั่งดูแล้วก็จะเห็น พอเห็นแล้ว ถ้าเขาทำเราให้ตายก็อโหสิให้เรา จะได้ไม่เป็นเวรเป็นกรรมกันอีก แต่ว่าถ้าเราทำให้เขาตาย ก็ให้เราขออโหสิกับเขา
วัดเขาสมโภชน์ เป็นที่ปฏิบัติธรรมเห็นกรรมเวรอดีตชาติทำกรรมอะไรไว้บ้าง และมีความพิเศษดังนี้
#  เป็นสถานที่ให้ความรู้ทางด้านกฎแห่งกรรม 
# ไปไหว้พระอรหันต์ที่กลายเป็นหินบนยอดเขา 
# ไปกราบมนัสการหลวงปู่คง อยู่ในโลงแก้วไม่เน่าไม่เปื่อย 
# ไปทำบุญให้กับฝูงลิงที่นับวันมากขึ้นทุกที อาหารการกินน้อยลง 
# ไปเที่ยวป่าเขาลำเนาไพร มีถ้ำและธรรมชาติที่สวยงาม 
# ไปค้างจะมีบริการให้ครบหมดที่นอน หมอน มุ้ง กลด ผ้าห่ม 
# อาหารจะเป็นมังสะวิรัติหมด ไม่มีเนื้อสัตว์
ปัจจุบัน มี พระภาวนาสมณคุณ วิ (พระมหาทอง ฐานคุโณ, ป.ธ.9) เป็นเจ้าอาวาสวัดเขาสมโภชน์ และดำรงตำแหน่ง รองเจ้าคณะจังหวัดลพบุรี

**ดูเพิ่ม**
   กรรมฐานธรรมะเปิดโลกfix-attempted=yes 

** อ้างอิง**
  วัดเขาสมโภชน์ ลพบุรี
หลวงพ่อคง จตฺตมโล
เขาสมโภชน์
หมวดหมู่:สิ่งก่อสร้างในอำเภอชัยบาดาล
นายหน้า

นายหน้า (brokerage) เป็นสัญญาประเภทหนึ่ง ซึ่งบุคคลฝ่ายหนึ่งตกลงจะให้ค่าบำเหน็จ (commission) แก่บุคคลอีกฝ่ายหนึ่งเรียกว่า "นายหน้า" (broker) เพื่อตอบแทนการที่นายหน้าได้ชี้ช่องหรือจัดการให้เขาได้เข้าทำสัญญากับบุคคลอีกฝ่าย
สัญญานายหน้ากับสัญญาตัวแทน (agency) มีความคล้ายคลึงกัน ซึ่งหากไม่ทำความเข้าใจให้ดีอาจสลับสับสนกันได้
ภาษาปากในภาษาไทยมักเรียกนายหน้าโดยทับศัพท์จากคำ "broker" ในภาษาอังกฤษ ว่า "โบรเกอร์" หรือ "โบรก" เฉย ๆ 

**อ้างอิง**
หมวดหมู่:กฎหมายนิติกรรมและสัญญา
นายหน้า
ดอทรี

ดอทรี (Daughtry) เป็นวงร็อกอเมริกัน จากรัฐนอร์ทแคโรไลนา ก่อตั้งและนำโดยผู้เข้ารอบอเมริกันไอดอลฤดูกาลที่ 5 ที่ชื่อ คริส ดอทรี ในปี 2006 มีผลงานอัลบัมชื่อเดียวกับวง ออกจำหน่ายในปี 2006 อัลบัมติดอันดับ 1 เป็นเวลา 2 สัปดาห์แบบไม่ติดต่อกันบนชาร์ตบิลบอร์ด 200 มียอดขายเกินกว่าผู้ชนะการแข่งขันอเมริกันไอดอล เทย์เลอร์ ฮิกส์ มียอดขายมากกว่า 4 ล้านชุดและยังติดอันดับ 1 อัลบัมขายดีของบิลบอร์ดในปี 2007 อัลบั้มนี้ยังถือว่าเป็นอัลบั้มร็อกเปิดตัวที่มียอดขายเร็วที่สุดในประวัติศาสตร์ของซาวด์สแกน ซิงเกิลแรก "It's Not Over" ติดอยู่ที่อันดับ 8 ของเพลงที่เล่นมากที่สุดในสถานีวิทยุอเมริกัน (ทุกรูปแบบเพลง) ในปี 2007 และซิงเกิลที่ 2 ที่ชื่อ "Home" ก็ติดอันดับ 10 ของเพลงที่เล่นบ่อยที่สุดในสหรัฐอเมริกาในปี 2007 
อัลบั้มชุดที่ 2 ของวงชื่อ Leave This Town ออกขายเมื่อวันที่ 14 กรกฎาคม ค.ศ. 2009 มีซิงเกิลแรกคือ "No Surprise"

**อ้างอิง**
หมวดหมู่:อเมริกันไอดอล
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:ศิลปินสังกัดอาร์ซีเอเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2549
จับยี่กี

จับยี่กี เป็นชื่อการพนันประเภทหนึ่งในประเทศไทยมีแหล่งกำเนิดมาจากประเทศจีน จัดเป็นการพนันลำดับที่ 6 ในบัญชี ก ท้ายพระราชบัญญัติการพนัน พุทธศักราช 2478 พจนานุกรม ฉบับราชบัณฑิตยสถาน พ.ศ. 2542 นิยามว่า "การเล่นพนันของจีนชนิดหนึ่ง มีไพ่ทำด้วยไม้แผ่นบาง ๆ รูปสี่เหลี่ยมผืนผ้า 12 แผ่น"
อุปกรณ์การเล่น ประกอบด้วย ไพ่จีนมีสิบสองใบ หรือจะใช้กระดาษเขียนตัวเลขไว้สิบสองใบก็ได้ ในหมู่คนจีน ไพ่แต่ละใบจะเรียกชื่อว่า อั๊งตี่, โอตี่, อั๊งกือ, โอกือ, อั๊งสือ, โอสือ, อั๊งเผ่า, โอเผ่า, อั๊งเฉีย, โอเฉีย, อั๊งเบ๊ และโอเบ๊ ตามลำดับ นอกจากนี้ ในการเล่นยังมีกล่องทึบไว้สำหรับหย่อนไพ่ด้วย
วิธีเล่น เจ้ามือเลือกไพ่มาใบหนึ่งแล้วหย่อนลงกล่อง โดยที่ตนเองรู้ว่าไพ่นั้นออกอะไร แล้วให้ผู้เล่นแทงว่าจะออกอะไร เจ้ามือจึงจะบอกคำตอบก่อนหยิบไพ่ขึ้นชู ปรกติแล้วผู้เล่นมีวิธีเก็งโดยหลอกล่อทำเป็นแทงไพ่ตัวนั้นตัวนี้เพื่อหยั่งดูสีหน้าเจ้ามือ วิธีนี้เรียก "เต๊าะ"
ปัจจุบันจับยี่กี มักเรียกอีกอย่างหนึ่งว่า "หวยปิงปอง"

**อ้างอิง**
 ราชบัณฑิตยสถาน. (2551). พจนานุกรม ฉบับราชบัณฑิตยสถาน พ.ศ. 2542. ออนไลน์. เข้าถึงได้จาก: . (เข้าถึงเมื่อ: 30 มกราคม 2553).- รุ่งโรจน์ รื่นเริงวงศ์. (2519, พฤษภาคม). "การพนัน". วารสารกฎหมาย คณะนิติศาสตร์ จุฬาลงกรณ์มหาวิทยาลัย, (ฉบับที่ 2). หน้า 75-93.- ลิสูตร ธนชัยย์. (2523). คู่มือการพนัน กรุงเทพฯ : สูตรไพศาล.- สำนักงานคณะกรรมการกฤษฎีกา. (2552, 9 เมษายน). พระราชบัญญัติไพ่ พุทธศักราช 2486. ออนไลน์. เข้าถึงได้จาก: . (เข้าถึงเมื่อ: 1 มกราคม 2556).- สำนักการสอบสวนและนิติการ กรมการปกครอง กระทรวงมหาดไทย. (2549). คู่มือการปฏิบัติงานตามกฎหมายว่าด้วยการพนัน. กรุงเทพฯ : กระทรวงมหาดไทย.- สุชาติ  นพวรรณ. (ม.ป.ป.). ข้อพิจารณาและแนวทางเกี่ยวกับการพนันในประเทศไทย. ออนไลน์. เข้าถึงได้จาก: . (เข้าถึงเมื่อ: 30 มกราคม 2553).- หลวงสุทธิมนต์นฤนาท. (ม.ป.ป.). คำอธิบายในการอบรมผู้ช่วยผู้พิพากษา รุ่นที่ 10 เรื่อง การพนันชนิดต่าง ๆ ที่ขึ้นสู่ศาล. ออนไลน์. เข้าถึงได้จาก: . (เข้าถึงเมื่อ: 30 มกราคม 2553).- อธิคม อินทภูติ. (2524). "กฎหมายเกี่ยวกับการพนันในประเทศไทย : รายงานวิชาอาชญาวิทยาและทัณฑวิทยา 2." วารสารนิติศาสตร์ มหาวิทยาลัยธรรมศาสตร์, (ปีที่ 12, ฉบับที่ 2).
หมวดหมู่:การพนันและขันต่อในประเทศไทย